Garliavos II tvenkinys
Garliavos II tvenkinys – tvenkinys Lietuvoje, Kauno rajone, Garliavos mieste. Sudarytas užtvenkus Maišio upelį (Jiesios intakas) 2,55 km nuo jo žiočių. Tvenkinio ilgis iš vakarų į rytus – 0,37 km, plotis – iki 0,05 km. Altitudė 64 m. Krantai aukštoki. Pietinis krantas apaugęs medžiais. Priešsroviui už 0,77 km telkšo Garliavos III tvenkinys, pasroviui už 0,22 km – Garliavos I tvenkinys. Prie tvenkinio įrengtas Garliavos parkas.